Amy Pascal Sahkan Venom 3 Berada Dalam ‘Peringkat Perancangan’
Apabila ditanya mengenai masa depan francais Venom pimpinan Tom Hardy, penerbit eksekutif Amy Pascal telah mengesahkan bahawa Venom 3 kini berada dalam “peringkat perancangan.” Walau bagaimanapun, Pascal difahamkan tidak dapat menghuraikan lebih lanjut tentang rancangan mereka untuk ansuran ketiga selepas Venom: Let There Be Carnage kerana mereka kini sedang memberi tumpuan kepada pelancaran Spider-Man: No Way Home yang dinanti-nantikan. “Kami dalam peringkat perancangan sekarang, tetapi apa yang kami fokuskan kini adakah untuk menarik penonton datang dan melihat No Way Home,” kata Pascal kepada Collider. “Kami dalam peringkat perancangan sekarang, tetapi apa yang kami fokuskan kini adakah untuk menarik penonton datang dan melihat No Way Home,” Selepas dilancarkan pada 1 Oktober yang lalu, sekuel itu berjaya memecahkan rekod box office pandemik dengan menjadi filem kedua yang mendapat kutipan tertinggi tahun ini. Di A.S., Venom 2 mendapat kutipan domestik lebih $200 juta dan kutipan kasar di seluruh dunia melebihi $480 juta. Venom: Let There Be Carnage diarahkan oleh Andy Serkis daripada lakon layar yang ditulis oleh Kelly Marcel, berdasarkan cerita oleh Tom Hardy dan Marcel. Ia menampilkan calon Oscar Tom Hardy sebagai pelindung maut popular komik Marvel.  Sekuel ini juga turut menyaksikan kepulangan Michelle Williams, Reid Scott, dan Peggy Lu. Ia juga menampilkan bintang seperti Woody Harrelson sebagai pembunuh bersiri gila Cletus Kasady/Carnage, Naomie Harris sebagai Frances Barrison/Shriek, dan Stephen Graham sebagai Detektif Mulligan.